Държавен вестник, бр. 24, 2011 г., стр. 189

БРОЙ  24	
Д Ъ Р Ж А В Е Н  В Е С Т Н И К 	
СТР.  189  
– спленектомия  (без извършената по повод травматична руптура на далака) – освидетелстването се 
извършва по рубриката на основното заболяване, довело до спленектомия;
– обширна резекция на черва със смущения в пасажа и охранването;
– пластично заместване на магистрални артериални или венозни съдове;
– ендопротезиране на големи стави;
– коригиращи остеотомии на дългите тръбести кости;
– лобектомия на белия дроб; билобектомия; пулмоектомия;
– нефректомия;
– ампутация на цял крайник или сегмент от него;
– органна трансплантация и др., 
при които остават трайни и тежки нарушения на функциите на организма, без оглед на давността, 
всички освидетелствани са негодни.
По буква „б“ се включват случаи след оперативни интервенции, при които е необходим по-дълъг пе­
риод за приспособимост на организма и се очаква функционална възстановимост:
– сутура или частична резекция на черния дроб с умерени функционални смущения в него;
– операция на панкреас с умерени следоперативни смущения без нарушено храносмилане;
– релапаротомия по повод рецидивиращ илеус, независимо от вида и причината;
– рецидивиращи субилеуси, при които не се е наложило оперативно лечение;
– резекция на черва с леки следоперативни смущения;
– операция на диафрагмална херния, независимо от достъпа – лапаротомия или торакотомия;
– белодробни резекции (сегментектомии) над два сегмента до лоб.  
Освидетелстваните по графи 1, 6 и 9 са негодни, а по останалите графи – годни след излекуване.
Лицата със спленектомия по повод травматична руптура на далака са годни  по всички графи, но не 
по-рано от 3 до 6 месеца след оперативното лечение.
Z20.0 Контакт с болeн и възможност от заразяване  с инфекциозни болести.	
По всички графи освидетелстваните са годни след провеждане на необходимата профилактика, сро­
кове на наблюдение и извършена ваксинация.
Решенията са дадени в табличната част.
Z34.0 Наблюдение върху протичането на нормална бременност
При установена нормално протичаща бременност освидетелстваните по графи 1, 3, 5, 7 и 9  са негод­
ни, а по останалите графи са годни за летателна работа за целия срок на бременността. Освидетелства­
ните се освобождават от тежки физически натоварвания, походи, физкултура, полеви занятия, денонощен 
наряд и всички дейности съгласно т. III от приложението към чл. 2 на Наредба № 7 от 1993 г. на минис­
търа на труда и социалните грижи и министъра на здравеопазването, обн., ДВ, бр. 58 от 1993 г., за срока 
на бременността.
Z72.2. Използване на наркотици. Диагнозата се поставя на лица, при които е установен еднократно 
положителен резултат за наркотични вещества с техническо средство от военномедицински специализи­
ран орган и потвърден с лабораторни изследвания в специализирана лаборатория на ВМА при липса на 
диагностични критерии за вредна употреба или зависимост към наркотично вещество във връзка с при­
ема. В този случай всички лица кандидати са негодни. Освидетелстваният е в забрана за управление за 
срок 3 месеца съгласно Наредбата за превенция, контрол и установяване на годността за военна служба 
на военнослужещите на РБългария при употреба на алкохол и злоупотреба с наркотични вещества. В 
тримесечния период подлежи на диспансерно наблюдение и контрол от управлението и е включен в пре­
вантивни програми, провеждани от органите за психологично осигуряване в БА. След изтичане на срока 
се явява в ЦВМК (с психологична  и лекарска характеристика, в които управлението е изразило мнението 
си, относно възможностите на освидетелствания да продължи да изпълнява служебните си задължения; 
протокол за проведена психологична работа) за освидетелстване годността му за управление на БЛА.
При явяването в ЦВМК след тримесечния период се извършват допълнителни лабораторни изследва­
ния, психиатричен преглед и психологично изследване (съгласно приложение № 10).
При липса на диагностични критерии злоупотреба (използване), вредна употреба или зависимост от 
алкохол или наркотични вещества освидетелстваният се решава като годен.
При наличие на диагностични критерии за вредна употреба или зависимост от алкохол или наркотич­
ни вещества, решението се взема по съответните рубрики F от Медицинските стандарти.
Z73.1 Акцентирани личностни черти. Този раздел включва редица състояния и форми на поведение, 
които имат тенденцията да бъдат трайни и са израз на характерни за даден индивид стил на живот и 
отношение към себе си и към околните. 
За вземане на експертно решение по отношение на акцентираните личностни черти е необходима 
подробно събрана и обективизирана анамнеза за живота на освидетелствания, от която да е  видно, че 
проявленията на акцентираната личност имат траен и продължителен характер. Изискват се психологи­
ческа и медицинска характеристика, сведение от близък, епикриза от специализирано лечебно заведение 
за болнична помощ (при проведено лечение). Лицата по всички графи подлежат на психологично изслед­
ване в ЦВМК съгласно Методиката за клинично психологично изследване за нуждите на психиатричния 
преглед и авиопсихологично изследване за определяне на психологичната годност за летателна служба 
в мирно време (приложение № 10). При необходимост случаите се уточняват клинично в специализира­
но лечебно заведение на МО. При обективизирана поведенческа дисфункция, с умерена или по-висока 
степен на изява и некомпенсируемост на чертите, решенията се вземат по буква „а“ от рубриката. При 
леки форми с липсваща, минимална или слабо изразена поведенческа дисфункция и компенсируемост 
на чертите и липса на отрицателно отражение върху дейността, решенията се вземат по буква „б“. При